Page:Scottish minstrel (3).pdf/8

 118

OH! OPEN THE DOOR.

Words by BURNS. Key-note D.

OH, open the door, some pity to show,

Oh, open the door to me, oh!

Tho' thou hast been false, I'll ever prove true;

Oh, open the door to me, oh!

Oh! cauld is the blast upon my pale cheek,

But caulder thy love for me, oh;

The frost that freezes the life at my heart,

Is nought to my pains frae thee, oh!

The wan moon is setting behind the white wave,

And time is setting with me, oh :

False friends, false love, farewell! for mair

I'll ne'er trouble them nor thee, oh!

She has open'd the door, she has open'd it wide,

She sees his pale corse on the plain, oh!

My true love! she cried, and sunk down by his side,

Never to rise again, oh!

BONNIE JEAN.

Words by Burns. Air--"Willie was a wanton wag." Key-note B flat

THERE was a lass, and she was fair,

At kirk and market to be seen;

When a' the fairest maids were met,

The fairest maid was bonnie Jean.

And aye she wrought her mammy's wark,

And aye she sang sae merrilie;

The blythest bird upon the bush,

Had ne'er a lighter heart than she.

But hawks will rob the tender joys

That bless the little lintwhite's nest,

And frost will blight the fairest flower

And love will break the soundest rest.

Young Robie was the brawest lad,

The flower and pride of a' the glen;

And he had owsen, sheep, and kye,

And wanton naggies nine or ten.

Ite gaed wi' Jeanie to the tryst,

He danced wi' Jeanie on the down,

And lang ere witless Jeanie wist,

Her heart was tint, her peace was stown.

As in the bosom of the stream

The moonbeam dwells at dewy e'en,

So trembling, pure, was tender love

Within the breast o' bonnie Jean.